als_Latn dik_Latn sag_Latn
Deri më tani, pasqyra është përdorur si një mjet që ‘verifikon’ bukurinë. Por lind pyetja: A është ky i vetmi funksion i pasqyrës?
Përgjigjen e jep një studim i fundit i kryer nga Universiteti Nagoya në Japoni.
Studimi vërteton se duke u përtypur përpara pasqyrës ushqimi duket shumë i shijshëm, dhe si pasojë e kësaj ju do të hani një sasi të madhe të tij. Kjo është tepër e vlefshme në rastet kur ju nuk keni oreks.
Gjithashtu nga studimet e mëparshme ka rezultuar se ushqimi ju shijon më shumë kur jeni të shoqëruar se sa kur jeni vetëm.
Udhëheqësi i studimit, Ryuzaburo Nakata tha: “Rezultatet e këtij studimi sugjerojnë një mënyrë efektive për të konsumuar ushqimin, kryesisht për personat e vjetër të cilët jetojnë vetëm.”
Për të vërtetuar ato që u thanë më lart, po ju paraqesim detajet e studimit.
Hulumtuesit bënë pjesë të studimit të tyre 16 persona që ushqeheshin shëndetshëm, me moshë mesatare 68 vjeç. Kushti ishte që këto persona të hanin patatina me kripë dhe me shije karameli përpara pasqyrës ose përpara një muri të bardhë.
I njëjti eksperiment u përsërit edhe me të rinjtë rreth moshës 21.
Përfundimi nxorri në pah se 12 prej këtyre personave e shijuan ushqimin shumë më tepër kur e konsumuan atë përpara pasqyrës.
Gjithashtu, grupi i kryesuar nga të rinjtë, donte të hante edhe më tepër se sasia e përcaktuar.
Ryuzaburo Nakata theksoi: “Studimet kanë treguar se për personat e rritur shijimi i ushqimit është ngushtësisht i lidhur me cilësinë e jetesës dhe si pasojë e kësaj, nëse ata hanë vetëm, atëherë duhet të përballen me depresionin dhe humbjen e oreksit.”
Nëse prindi juaj jeton vetëm, vraponi për te ai. Jepjani mundësinë e të shijuarit të ushqimit. Ose thjesht mund t’i tregoni metodën e pasqyrës… Tashmë që e mësuat, pse jo?
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn